CELEX: 32020D1793
Language: lt
Date: 1605484800000
Title: Tarybos sprendimas (ES) 2020/1793 2020 m. lapkričio 16 d. kuriuo keičiamas Tarybos sprendimo Nr. 940/2014/ES dėl doko mokesčio taikymo Prancūzijos atokiausiuose regionuose tvarkos taikymo laikotarpis

2020 12 1   
               
               
                  LT
               
               
                  Europos Sąjungos oficialusis leidinys
               
               
                  L 402/21
               
            
         TARYBOS SPRENDIMAS (ES) 2020/1793
         2020 m. lapkričio 16 d.
         kuriuo keičiamas Tarybos sprendimo Nr. 940/2014/ES dėl doko mokesčio taikymo Prancūzijos atokiausiuose regionuose tvarkos taikymo laikotarpis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 349 straipsnį,
         atsižvelgdama į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdama į Europos Parlamento nuomonę (1),
         laikydamasi specialios teisėkūros procedūros,
         kadangi:
         
                     (1)
                  
                  
                     Tarybos sprendimu Nr. 940/2014/ES (2) Prancūzijos institucijoms leidžiama Prancūzijos atokiausiuose regionuose taikyti mažesnį doko mokestį to sprendimo priede nurodytiems Prancūzijos atokiausiuose regionuose pagamintiems vietos produktams arba to mokesčio netaikyti. Didžiausias leidžiamas mokesčio tarifo skirtumas, priklausomai nuo atitinkamo produkto ir užjūrio departamento, gali būti 10, 20 arba 30 procentinių punktų. Sprendimas Nr. 940/2014/ES taikomas iki 2020 m. gruodžio 31 d.;
                  
               
                     (2)
                  
                  
                     Prancūzija mano, kad nepalanki konkurencinė padėtis, nuo kurios nukenčia Prancūzijos atokiausi regionai, neišnyko, todėl ji pateikė Komisijai prašymą leisti po 2021 m. sausio 1 d. ir toliau taikyti diferencijuotų mokesčių sistemą, panašią į šiuo metu taikomą sistemą, iki 2027 m. gruodžio 31 d.;
                  
               
                     (3)
                  
                  
                     tačiau produktų, kuriems Prancūzija norėtų taikyti diferencijuotus mokesčius, sąrašų patikrinimas yra ilgai trunkantis darbas, reikalaujantis patikrinti diferencijuoto mokesčio pagrindimą ir jo proporcingumą kiekvieno produkto atžvilgiu ir įsitikinti, ar toks diferencijuotas mokestis nepažeis Sąjungos teisinės sistemos vientisumo ir nuoseklumo, įskaitant vidaus rinkos ir bendrosios politikos vientisumą ir nuoseklumą;
                  
               
                     (4)
                  
                  
                     dėl COVID-19 pandemijos sukeltos krizės Prancūzijos institucijos labai vėlavo surinkti visą šiam patikrinimui reikalingą informaciją. Todėl tas darbas iki šiol negalėjo būti baigtas;
                  
               
                     (5)
                  
                  
                     iki 2021 m. sausio 1 d. nepriėmus jokio sprendimo, atsirastų teisinė spraga, nes tai reikštų, kad po 2021 m. sausio 1 d. Prancūzijos atokiausiuose regionuose nebūtų galima taikyti jokių diferencijuotų mokesčių;
                  
               
                     (6)
                  
                  
                     kad būtų galima užbaigti šiuo metu atliekamą patikrinimo darbą ir kad Komisijai būtų suteikta laiko atsižvelgiant į visų suinteresuotųjų šalių interesus pateikti suderintą pasiūlymą, būtina suteikti papildomą šešių mėnesių laikotarpį;
                  
               
                     (7)
                  
                  
                     todėl Sprendimas Nr. 940/2014/ES turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo Nr. 940/2014/ES 1 straipsnio 1 dalyje data „2020 m. gruodžio 31 d.“ pakeičiama data „2021 m. birželio 30 d.“.
         
         
            2 straipsnis
            Šis sprendimas taikomas nuo 2021 m. sausio 1 d.
         
         
            3 straipsnis
            Šis sprendimas skirtas Prancūzijos Respublikai.
         
         
            Priimta Briuselyje 2020 m. lapkričio 16 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  2020 m. spalio 6 d. nuomonė (dar nepaskelbta Oficialiame leidinyje).
         
            (2)  2014 m. gruodžio 17 d. Tarybos sprendimas Nr. 940/2014/ES dėl doko mokesčio taikymo Prancūzijos atokiausiuose regionuose tvarkos (OL L 367, 2014 12 23, p. 1).